| Osobni podaci |
| --- |
| IME | Seti I |
| ALTERNATIVNA IMENA | {{{Alt}}} |
| KRATAK OPIS |  |
| DATUM ROĐENJA | {{{Datum rođenja}}} |
| MJESTO ROĐENJA | Drevni Egipat |
| VRIJEME SMRTI |  |
| MJESTO SMRTI | Drevni Egipat |

Fragment zida koji prikazuje Setija i boga Ozirisa
Seti I je bio egipatski faraon XIX dinastije, vladao je od 1291. do 1278. pne. s kraljevskim imenom *Seti Mery-en-ptah Men-maat-re.*

Za vrijeme kratkotrajne, dvogodišnje vladavine Ramsesa I. njegov sin Seti I. držao je naslove vezira i komandanta vojske. Poslije smrti svog oca, Seti I pokreće energičnu i agresivnu vladavinu s namjerom da povrati egipatsku dominaciju na Bliskom Istoku. Isto tako, inicirana je i gradnja velikih hramova i građevina što će ostaviti dubok trag u povijesti Egipta. Bio je to preporod kraljevstva i za vrijeme njegove 13-godišnje vladavine egipatska umjetnost i kultura postigli su zrelost i usavršenost s kojima se jedva nešto može mjeriti u kasnijim stoljećima!

Seti se oženio još prije stupanja na prijestolje a njegova izabranica Tuya bila je kćer trupnog oficira i vozača njegove kočije Raia. Njihovo prvo dijete bio je dječak koji umire mlad, a drugo dijete je kćer, Tia. Treće dijete je opet dječak, koji dobiva djedovo ime i postat će poslije najmoćniji egipatski faraon, Ramses II. Druga kćer, rođena dosta kasnije , dobiva ime Henutmire i postat će kasnije minorna kraljica svog starijeg brata.

U prvoj godini svoje vladavine Seti I vodi odmah vojni pohod na Siriju. Zapisi o vješto vođenoj kampanji postoje na zidovima velikog Amonova hrama u Karnaku. Slijedeći put svog velikog, davnijeg prethodnika Tuthmosisa III, Seti I prodire u Siriju i Libanon. Pobjeđuje u seriji bitaka i osvaja velika područja, vraćajući ih pod egipatsku dominaciju. Po prvi put egipatska vojska dolazi u sukob s Hetitima. Jedna scena u Karnaku prikazuje osvajanje Qadesha, a tu će biti fokus znamenite bitke u kasnijim godinama pod njegovim sinom Ramsesom II.

I u kasnijim godinama njegove vladavine obnavljani su pohodi na Siriju i Libanon kao i u smijeru zapadne pustinje (protiv Libijaca). Sve ovo je pomoglo da se restaurira slava ranije XVIII dinastije (faraoni Tuthmosis III i Amenhotep III).

Kraljevanje ovog moćnog faraona omogućilo je poduzimanje nekoliko velikih projekata, a kvalitet hramova i grobnica neće više biti dostignut u egipatskoj umjetnosti. U Karnaku su započeti veliki radovi u Amonovu hramu koji će biti kompletirani od strane njegova sina Ramsesa II.

U Abydosu, centru antičkog kulta boga Ozirisa, Seti je izgradio bez dvojbe najznačajnije dekoriran hram između svih takvih u antičkom Egiptu. Sagradio je i lijep vlastiti posmrtni hram u Thebi, sad većinom uništen. Njegova zadnja građevina bila je vlastita grobnica u Dolini kraljeva. Otkrio ju je Giovanni Belzoni u listopadu 1817 i ona je najljepša od svih grobnica u dolini. Isto tako je i najdulja i najdublja. S vrhunskom izradom dekoracija po zidovim, u pokopnoj dvorani imala je veličanstven sarkofag od alabastera za kralja. Belzoni je zabilježio "da sarkofagu takve ljepote i izrade nema premca u povijesti".

Setijeva mumija, možda najbolje očuvana od svih kraljevskih mumija, prikazuje plemenito lice. Nije pronađena u njegovoj grobnici vec je bila skrivena zajedno s ostalim kraljevskim mumijama u tajnoj pećini u Deir el-Bahriu. Te su mumije izašle na svjetlo dana poslije otkrića 1881 godine, dakle - nakon što su tu ležale 3000 godina.

***Seti I*** na Wikimedijinoj ostavi

Bilješke
--------

1. ↑  Clayton, op. cit. p.140
2. ↑  Peter Clayton, Chronicle of the Pharaohs, Thames and Hudson Ltd, 1994. p.140
3. ↑  „Sety I Menmaatre (Sethos I) King Sety I". *Digital Egypt*. UCL. Pristupljeno 15. 02. 2007.

* *Nos ancêtres de l'Antiquité*, 1991, Christian Settipani, p. 176

Vanjski linkovi
---------------

* Seti I's Mummy Arhivirano 2007-01-13 na Wayback Machine-u
* The Monuments of Seti I and their Historical Significance: Epigraphic, Art and Historical Analysis(PDF)

|  |  |  |
| --- | --- | --- |
| Prethodi:**Ramzes I** | **Faraon Egipta**Devetnaesta dinastija | Slijedi:**Ramzes II** |

  


|  |  |  |
| --- | --- | --- |
| Ankh | Značajni stari Egipćani | Ankh |
| **Vladari starog carstva**: Narmer | Menes | Džoser | Sneferu | Khufu | Khafra | Menkaura | Pepi II |
| **Vladari srednjeg carstva**: Mentuhotep II | Mentuhotep IV | Senusret III | Amenemhat III | Sobekneferu |
| **Vladari novog carstva**: Hatšepsuta | Tutmos III | Amenhotep III | Akhenaton | Tutankamon | Ramzes I | Ramzes II |
| **Ostali vladari**: Psametikus I | Šošenk I | Piankhi (Pije) | Taharka | Ptolemi I | Kleopatra VII |
| **Supruzi i supruge vladara**: Tetišeri | Ahmos-Nefertari | Ahmos | Tije | Nefertiti | Ankesenpaten | Nefertari | Marko Antonije |
| **Dvorski zvaničnici**: Imhotep | Veni | Ahmos, sin Ebane | Ineni | Senemut | Ija | Maja | Juni | Maneto | Potinus |